David Gilmour av David Gilmour

David Gilmour er det første soloalbumet til Pink Floyd-gitarist og vokalisten David Gilmour. Det kom ut i mai 1978 i Storbritannia og månaden etter i USA. Albumet nådde 17. plass på den britiske albumlista og 29. plass på Billboardlista i USA, der det selde til gullplate. Albumet var produsert av Gilmour sjølv og består hovudsakleg av bluesaktige og gitarorienterte rockesongar, bortsett frå den meir pianodominerte balladen «So Far Away».

Produksjon og innspeling

Albumet vart spelt inn i Super Bear Studios i Frankrike i februar og mars 1978 med lydteknikar John Etchells. Albumet vart så miksa i same studio i mars 1978 med Nick Griffiths. Av studiomusikarane på albumet finn ein bassisten Rick Wills og trommeslagaren Willie Wilson, som begge brukte å spele i Jokers Wild i lag med Gilmour, før han vart med i Pink Floyd.

Plateomslag
Plateomslaget vart laga av Hipgnosis og Gilmour, med Gilmour, Rick Wills og Willie Wilson på bileta. På omslaget av EMI-utgåva står det at Gilmour spelte klaverinstrument og song, men i røynda spelte han gitar. På CBS/Columbia-utgåva (som kom ut utafor Europa) står det at Gilmour spelte gitar, klaverinstrument og song. Kona til Gilmour på den tida, Ginger, er òg avbilda i omslaget

Singel og songar
Det vart gjeve ut ein singel frå albumet, «There's No Way Out of Here», som gjorde det dårleg i Europa, men særs bra på amerikansk FM-radio. Songen vart opphavleg spelt inn av bandet Unicorn (som Gilmour produserte) i 1976 som «No Way Out of Here» for albumet Too Many Crooks  og vart seinare spelt inn av Monster Magnet på albumet Monolithic Baby!.

Ein av songane Gilmour skreiv på denne tida, men som ikkje vart nytta på albumet, utvikla seg til den klassiske Pink Floyd-songen «Comfortably Numb» frå The Wall. Eine songen på albumet, «So Far Away» nyttar ein liknande progresjon som refrenget på «Comfortably Numb», men i ein annan toneart.
 
Den instrumentale songen «Raise My Rent» inneheld bitar som seinare dukka opp i Pink Floyd-songane «What Do You Want from Me?», «Hey You» og «Keep Talking».

Ein noko anna versjon av songen «Short and Sweet» finst òg i eit samarbeid med Roy Harper i 1980 på albumet hans The Unknown Soldier. Musikalsk er «Short and Sweet» ein slags forgjengar for «Run Like Hell» (òg frå The Wall).

David Gilmour kom ut på ny på EMI Records i Europa med ny digital lyd i 2006. 

På liknande vis kan ein sjå «Short and Sweet» som ein musikalsk føregangar til «Run Like Hell» (òg frå The Wall), med dei skiftande akkordane over eit orgelpunkt i D og ein gitar med flange-effekt stemt i D. «Short and Sweet» vart skriven i eit samarbeid med Roy Harper, som spelte inn sin versjon av songen i 1980 på albumet The Unknown Soldier.

Marknadsføring
Ein promofilm med fem songar frå albumet vart nytta i marknadsføringa, framført live på The Roxy i London. Bandet bestod av Gilmour sjølv på gitar og vokal, i tillegg til dei to musikarane på albumet, og broren til David, Mark, på rytmegitar og Ian McLagan på klaverinstrument. Dei framførte «Mihalis», «There's No Way Out of Here», «So Far Away», «No Way» og «I Can't Breathe Anymore». Det var to kvinnelege korvokalistar på «There's No Way Out of Here» og «So Far Away».

Gilmour marknadsførte òg albumet med dei første intervjua sine nokon gong for nordamerikansk media og FM-radiostasjonar.

Utgjeving og mottaking

Albumet kom ut i Storbritannia 25. mai 1978, og den 17. juni 1978 i USA på høvesvis Harvest og Columbia.

I eit intervju med Circus Magazine i 1978 sa Gilmour: «Dette albumet var så viktig for meg. Først visste eg ikkje om eg hadde eit stort nok namn til å bere det. Å vere i ei gruppe i så lang tid kan bli nokså klaustrofobisk, og eg trengde å stige ut av Pink Floyd-skuggen.»

Innhald
All musikk av David Gilmour utanom «There's No Way Out of Here» skriven av Ken Baker. All tekst av Gilmour, utanom der anna er nemnt.

David Gilmour kom ut på EMI i Europa i 2006 med digitalt ommastra lyd. Legacy Recordings/Columbia Records gav ut denne utgåva i USA og Canada 12. september 2006. Denne versjonen har nokre utvida utgåver av somme spor.

Medverkande
David Gilmour – solovokal; elektrisk og akustisk gitar; klaverinstrument; lapsteelgitar på «No Way» og «I Can't Breathe Anymore»; piano på «So Far Away»; munnspel på «There's No Way Out of Here»
Rick Wills – bassgitar; korvokal
Willie Wilson – trommer; perkusjon
Mick Weaver – ekstra piano på «So Far Away»
Carlena Williams – korvokal på «There's No Way Out of Here» og «So Far Away»
Debbie Doss – korvokal på «There's No Way Out of Here» og «So Far Away»
Shirley Roden – korvokal på «There's No Way Out of Here» og «So Far Away»
Produksjon
David Gilmour – plateprodusent; design
Hipgnosis – design; fotografi

Salslister

Kjelder

Denne artikkelen bygger på «David Gilmour (album)» frå ,  den 4. juli 2019.

Bakgrunnsstoff

David Gilmour-album
Debutalbum frå 1978
Plateomslag av Hipgnosis
Harvest Records-album
EMI Records-album
Columbia Records-album
Album produserte av David Gilmour